Sóley Tómasdóttir

Sóley Tómasdóttir (fædd 12. maí 1974) er íslensk stjórnmálakona. Hún var oddviti Vinstrihreyfingarinnar - græns framboðs í borgarstjórn Reykjavíkur 2009-2016 og forseti borgarstjórnar 2014-2016. 

 Æviágrip 
Sóley ólst upp að mestu leyti í Kópavogi en fluttist til Reykjavíkur á unglingsárum. Hún er stúdent frá MH og er með BA-gráðu í uppeldis- og menntunarfræðum. Sóley hefur unnið hjá Félagsvísindastofnun HÍ, á auglýsingastofunni Hvíta húsinu, Auglýsingastofu skaparans og hjá íþrótta- og tómstundasviði Reykjavíkurborgar.

Sóley er gift Aart Schalk og á tvö börn.

 Stjórnmálaþátttaka 
Sóley var varaborgarfulltrúi frá kosningum vorið 2006 en tók sæti borgarfulltrúa þegar Svandís Svavarsdóttir var kjörin á þing vorið 2009. Sóley var kjörin aftur í borgarstjórn 2010 og 2014, í bæði skiptin sem eini fulltrúi Vinstri grænna. Sóley hefur lengi verið virk í Vinstrihreyfingunni - grænu framboði og var ritari flokksins árin 2007-2015.Tveir kostir í boði við stjórnarmyndun, Vísir, 25. febrúar 2007.Ný stjórn Vinstri grænna , vg.is, 24. október 2015.

Sóley hefur setið í flestum fagráðum borgarinnar en varð forseti borgarstjórnar þegar fjögurra flokka meirihluti Samfylkingar, Bjartrar framtíðar, Vinstri grænna og Pírata tók við völdum 16. júní 2014.Sóley verður forseti borgarstjórnar, mbl.is, 11. júní 2014

Sóley tilkynnti í maí 2016 að hún hygðist hætta í borgarstjórn, þar sem hún væri að flytja til Hollands ásamt eiginmanni sínum og fjölskyldu. Sóley hugðist hefja meistaranám í uppeldisfræði í Hollandi. Sóley baðst lausnar á fundi borgarstjórnar 20. september 2016 og tók Líf Magneudóttir þá við sæti Sóleyjar og var kjörin forseti borgarstjórnar."Sóley hættir í borgarstjórn og Líf tekur við", Reykjavíkurborg, 21. september 2016 Sótt 4. apríl 2017.

 Eitt og annað 
Sóley var skipuð beikonsendiherra á vegum Íslenska beikonbræðralagsins í aðdraganda beikondagsins sem haldinn var 16. ágúst 2014.Sóley verður beikonsendiherra, ruv.is, 9. ágúst 2014

 Tilvísanir 

 Tenglar 
 Æviágrip á vef Reykjavíkurborgar 
 Heimasíða Sóleyjar 

Flokkur:Íslenskar stjórnmálakonur
Flokkur:Fulltrúar í borgarstjórn Reykjavíkur
Flokkur:Vinstrihreyfingin - grænt framboð

Flokkur:Stúdentar úr Menntaskólanum við Hamrahlíð
Flokkur:Íslenskir femínistar
Flokkur:Borgarfulltrúar Vinstri hreyfingarinnar græns framboðs